open-index/open-wikipedia-markdown huggingface dataset:
Geremi Njitap

**Geremi Sorele Njitap Fotso** (født 20. desember 1978) er en kamerunsk fotballspiller som spiller for den tyrkiske klubben Ankaragücü. Tidligere har han spilt i blant annet Real Madrid, Middlesbrough FC (lån), Chelsea FC og Newcastle United FC. Han spiller til vanlig høyre back eller midtbane.

Geremi var en del av det  laget som vant gull i Sommer-OL 2000. Han har også representert Kamerun i VM 2002, og i Afrikamesterskapet i 2004, 2006, 2008 og 2010.

I 2003 ble Geremi hentet til Chelsea av daværende Chelsea-manager Claudio Ranieri for £6 millioner.

Mens Ranieri var manager, var Geremi ofte i førsteelleveren, men da Jose Mourinho tok over, har Geremi slitt med å få spilletid. Dette pga. bredden og styrken i Chelsea-stallen.

Selv om han startet karrieren som høyreving, har Mourinho brukt ham som back-up på høyreback. Paulo Ferreira har vært førstevalget.

3. juli 2007 signerte Geremi for Newcastle United, og ble Sam Allardyces fjerde kjøp som Newcastle-sjef, etter at Mark Viduka, Joey Barton og David Rozehnal også hadde kommet inn portene på St James' Park.

I januar 2010 signerte Geremi for tyrkiske Ankaragücü.

## Referanser


## Eksterne lenker
*
Verkseier Furulunds vei (Oslo)

**Verkseier Furulunds vei** (149, 246) ligger på Alnabru i Oslo. Området består nærmest kun av næringseiendommer. 

Veiens område er også kjent som *Stubberudtomta*, og flere firmaer har vurdert å kjøpe hele området for større drift. Blant annet vurderte Posten tomta til sin nye Østlandsterminal.

Navnet på veien kommer fra Hans Chr. Furulund, som var eier av Alna teglverk.

## Se også
*Liste over Oslos gater

## Referanser




## Eksterne lenker
* 
* Veinavn i Groruddalen – Verkseier Furulunds vei – Fra Akersdølen nummer 1, 2007.
Izale McLeod

**Izale Michael McLeod** (født 15. oktober 1984 i Birmingham, West Midlands, England) er en engelsk tidligere fotballspiller som har spilt for flere engelske klubber som angrepsspiller.

## Biografi
Izale Michael McLeod, som har vært en del av Derby sitt fotballakademi, spilte sin første ligakamp for Derby County den 28. september 2002 mot Ipswich Town. Hans første scoring for *the Rams* kom 30. oktober 2002 i en ligakamp mot Sheffield United, og totalt noterte McLeod seg for tre ligamål på 29 kamper i 2002/03-sesongen. Den påfølgende sesongen ble det ett mål på 10 ligakamper for klubben fra Derbyshire, og i mars 2004 ble han lånt ut til Sheffield United. Han debuterte for *the Blades* den 13. mars 2004 i en ligakamp mot Watford, og da han returnerte tilbake til Derby i mai 2004 hadde han spilt syv ligakamper for Sheffield United.

I juli 2004 gikk han til Milton Keynes Dons og han spilte sin første kamp for denne klubben den 7. august 2004. Kampen var mot Barnsley, og McLeod scoret Milton Keynes Dons mål i kampen som endte 1&ndash;1. I hans første sesong for *the Dons* laget han 16 ligamål på 43 kamper, mens han i den påfølgende sesongen noterte seg for 17 mål på 39 ligakamper. I 2006/07-sesongen ble det 21 ligamål på 34 ligakamper for McLeod, og han ble også tatt ut på årets lag i League Two.

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 503).  Headline Book Publishing, London. ISBN 0-7553-1526-X
* Mortimer, Gerald (2004): *The Who´s Who of DERBY COUNTY* (side 119).  Breedon Books Publishing, Derby. ISBN 0-7553-1311-9

## Eksterne lenker
*
Templet korps

**Templet korps** er Frelsesarmeens første menighet i Norge, etablert i 1888.  

## Historikk
Menighetens oppstart faller sammen med den norske organisasjonens offisielle åpning med friluftsmøte på Grønland torg den 22. januar 1888. Korpset ble fra starten av kalt Oslo 1. korps og holdt sine møter i lokaliteter på Grønland. Da Frelsesarmeens nye bygg i Pilestredet 22 stod ferdig i desember 1888, flyttet Oslo 1. korps dit, og et korps nummer to fortsatte på Grønland. 

Templet korps holdt til i Pilestredet 22 fram til 1978, da det på grunn av reguleringsplaner ble nødvendig for korpset og Frelsesarmeens hovedkvarter å bygge nye lokaler. Korpset flyttet inn i Frelsesarmeens nybygde lokaler på adressen Kommandør T.I. Øgrims plass 4. I 2020 ble det kjent at Frelsesarmeen skulle selge sitt hovedkvarter, og redusere antallet korps i Oslo fra seks til fire, på grunn av sviktende oppslutning. 

Templet er Frelsesarmeen største menighet i Norge.

## Referanser


## Eksterne lenker
*Frelsesarmeen Templet
* Templet Hornorkester
Lacuna Coil

**Lacuna Coil** (*tom spiral*) er et heavy metal-band fra Milano i Italia, etablert i 1996. Musikken er inspirert av gotiske og romantiske trekk, og ligger sjangermessig mellom doom- og progressiv metal. Bandet har som særegenhet at de har både kvinnelig og mannlig vokal.

## Diskografi
* *[[In a Reverie]]* (1999)
* *[[Unleashed Memories]]* (2001)
* *[[Comalies]]* (2002)
* *[[Karmacode]]* (2006)
* *[[Shallow Life]]* (2009)
* *[[Dark Adrenaline]]* (2012)
* *[[Broken Crown Halo]]* (2014)
* *Delirium* (2016)
* *Black Anima* (2019)
* *Sleepless Empire* (2025)

## Medlemmer
;Nåværende 
* Cristina Scabbia &ndash; vokal
* Andrea Ferro &ndash; vokal
* Cristiano «Pizza» Migliore &ndash; gitar
* Marco «Maus» Biazzi &ndash; gitar
* Marco Coti Zelati &ndash; bass, keyboard 
* Cristiano «Criz» Mozzati &ndash; trommer, slagverk

;Tidligere 
* Raffaele Zagaria &ndash; gitar
* Claudio Leo &ndash; gitar
* Leonardo Forti &ndash; trommer og slagverk

;Turnemusikere
* Steve Minelli &ndash; gitar (mars/april 1998) 
* Alice Chiarelli &ndash; keyboards (mars/april 1998)

## Eksterne lenker
* 
* 
*
Urskog fort

**[[Urskog fort]]**, også omtalt som  **Dingsrud fort**, er et demolert sperrefort på Lierfoss i Aurskog-Høland kommune. 

## Historikk
I spenningstiden før 1905 ble det fra norsk hold gjennomført tiltak for å styrke forsvaret mot Sverige – offisielt for å styrke unionsforsvaret. Ved Dingsrud på Lierfoss i Aurskog ble det i perioden juni 1901 til januar 1903 oppført et sperrefort med plass til flere hundre mann. Dingsrud skulle fylle ut gapet mellom de nyanlagte fortene ved Ørje og modernisering av de gamle festningene ved Kongsvinger og Fredriksten. Fortet er enkelt bygget for 15 kanoner i åpne stillinger. Kanonene hadde en rekkevidde på ca. 6 km og kunne derved nå til Bjørkelangen. Fortet er imidlertid omgitt av tett skog, noe som hindrer direkte skyting. Dette ville gjøre fortet utsatt for svensk haubits-ild idet haubitser med sin krumme granatbane ikke i samme grad er hindret av vegetasjon. 

18. september 1905 ble 326 mann mobilisert til tjeneste ved fortet. Av de 15 kanonstillingene ble åtte bestykket. 

Som en del av fredsavtalen ved unionsoppløsningen i 1905, (Karlstad-forliket), ble alle våpen fjernet i 1906, fortet ble demolert og det ble opprettet en demilitarisert sone. Det var skepsis i begge land om sonen ville bli respektert, men den levde opp til forventningene og ble ikke opphevet før i 1993. 

Kommandantboligen med uthus og kasernen ble stående og er fremdeles godt bevart i dag. Muranleggene og skyttergravene ble gravd fram igjen i 1983 og restaurert. En minnestøtte over mobiliseringen er satt opp ved veien opp til Dingsrud gård.

## Dagens bruk
Anlegget eies og driftes i dag av Aurskog-Høland kommune. Det ble i 2006 opprettet en venneforening med formål å utvikle fortet som friluftsmuseum og kulturminne.

Fortet er åpent for publikum hele året, og det tilbys omvisning etter forespørsel. Fortet er relativt godt benyttet av lokalbefolkning og tilreisende, og er med sine underjordiske tunneler og trange smug et eldorado for barnelek. Anlegget utgjør en viktig ressurs i Haneborg skole sin virksomhet. Også kommunens øvrige skoler bruker fortet som læringsarena.

Anlegget leies ut til privatpersoner, lag og foreninger etter forespørsel.

Aurskog-Høland kommune satte i 2005 og 2006 opp friluftsspelet «Urskog fort - og krigen som aldri kom». Oppsettingen ble en ubetinget suksess med stor publikumoppslutning. Spelet er likevel ikke satt opp på nytt i årene som har fulgt.

## Referanser


## Litteratur
* Aurskog og Blaker, Lillevold, Eyvind 1987 
* Gårds og slektshistorie for Høland og Setskog, Løwe, Gunn Cathrine Varder og Odd Ottesen 1999
* Beskrivelse over Hølands Præstegield, Giellebøl, Reier 1771 
* Urskogs beskrivelse, Heyerdahl Anders 1882 
* Glimt fra Aurskog-Hølands historie, Nilssen Per Erik og Trygve Panhoff 1988
* Urskog Fort – et fredens minnesmerke, Romerike Historielags årbok XV
* Fortet som aldri kom i krig – Urskog fort 1905, Mørch Ellen Monica 2003
* Omtale hos Kulturminneåret 2009
* 

## Eksterne lenker
* Venneforeningens nettsider
* Utstilt bergkanon med info
Middleton

**Middleton** kan vise til:

## Steder i Storbritannia

### England
*Middleton-by-Wirksworth, Derbyshire
*Middleton-by-Youlgreave, Derbyshire
*Middleton (Hartlepool)
*Middleton-in-Teesdale, Durham
*Middleton One Row, Durham
*Middleton St George, Durham
*Middleton (Cumbria)
*Middleton (Derbyshire)
*Middleton on the Wolds, East Riding of Yorkshire
*Middleton (Essex)
*Middleton (Hampshire)
*Middleton (Herefordshire)
*Middleton (Wight)
*Middleton (Lancashire)
*Middleton (Leeds)
*Middleton (Milton Keynes)
*Middleton (Norfolk)
*Middleton (Northamptonshire)
*Middleton Cheney, Northamptonshire
*Middleton (Northumberland)
*Middleton (North Yorkshire)
*Middleton (Ryedale)
*Middleton Quernhow, North Yorkshire
*Middleton (West Yorkshire)
*Middleton (Suffolk)
*Middleton (Warwickshire)
*Middleton (Shropshire)

### Skottland
*Middleton (Aberdeenshire)
*Middleton (Angus)
*Middleton (Argyll)
*Middleton (Ayrshire)
*Middleton (Dunbartonshire)
*Middleton (Midlothian)
*Middleton (Moray)
*Middleton (Perthshire)
*Middleton (Renfrewshire)
*Middleton (Stirlingshire)

### Wales
*National Botanic Garden of Wales, het en periode Middleton
*Middleton (Swansea), a small village on the Gower Peninsula

## USA
*Middleton (Alabama)
*Middleton (Arkansas)
*Middleton (California)
*Middleton (Colorado)
*Middleton (Georgia)
*Middleton (Idaho)
*Middleton (Illinois)
*Middleton (Kentucky)
*Middleton (Massachusetts)
*Middleton (Michigan)
*Middleton (Mississippi)
*Middleton (New Hampshire)
*Middleton (Columbiana County)
*Middleton (Hocking County)
*Middleton (Oklahoma)
*Middleton (Oregon)
*Middleton (Pennsylvania)
*Middleton (Tennessee)
*Middleton (Texas)
*Middleton (Utah)
*Middleton (Virginia)
*Middleton (Wisconsin)
**Middleton (by i Wisconsin)

## Andre steder
*Middleton (South Australia)
*Middleton Beach, Western Australia
*Middleton (Nova Scotia)

## Fiktive steder

* Middleton (Kim Possible), fiktiv by i Disney-serien *[[Kim Possible]]*
Ajer ungdomsskole

**Ajer ungdomsskole** er en ungdomsskole i Hamar kommune i Innlandet. Skolen får elever fra barneskolene Greveløkka, Prestrud Storhamar og Hamar Montessori. Navnet kommer av området *Ajer* hvor skolen ligger.

Skolen er oppført som et firkantet bygg i likhet med mange andre ungdomsskoler fra samme periode. Skolen stod mer eller mindre uforandret til den ble rehabilitert rundt 2004. Den 7. november 2005 ble skolen «gjenåpnet» som et totalrenovert lyst, moderne og fleksibelt bygg med tanke på undervisningsformer og tilpasset opplæring. Ajer ungdomsskole har rundt 350 elever fordelt på tre trinn og totalt 55 ansatte.

Etter renoveringen fikk skolen en ekstra etasje og en ny fløy samt opparbeidet uteareal med amfi. Den fikk også flere tekniske installasjoner og spesialrom for både elever og ansatte, samt skolebibliotek og kontorfløy. Hvert skoletrinn fikk sin egen fløy med storrom og grupperom for å muliggjøre alternative undervisningsformer og tilpasset opplæring. I tillegg har skolen nå gymnastikksal i kjelleren samt egen aula tilknyttet musikkrom og kantine. I nærheten av skolen ligger Hamar katedralskole, Ankerskogen svømmehall og flere idrettplasser som brukes av skolen.

## Markante tidligere elever
* Silje Nergaard (1966&ndash;), musiker
* Atle Gulbrandsen (1979&ndash;), bilsportsutøver og journalist
* Patrick Thoresen (1983&ndash;), ishockeyspiller
* Marius Holtet (1984&ndash;), ishockeyspiller
* Bendik Wold (1979–), forfatter og journalist

## Referanser


## Eksterne lenker
* Informasjon om skolen hos Hamar kommune.no
* Bilder over skolen fra Hedmarksmuseets fotoarkiv
Europavei 47 (Danmark)

**E47** i Danmark er en motorvei som går mellom Helsingør og Rødbyhavn. Veien er del av europavei 47.

## Knutepunkter
* Helsingør, felles trasé til Eskildstrup,  ferge til Helsingborg i Sverige

*  Eskildstrup 
* Guldborgsundtunnelen 460 m
*  til Nykøbing, felles trasé til Maribo
* Våbensted 
*  til Odense og til Nykøbing Falster
* Holeby 
*  Ferge fra Rødbyhavn (45 min, 2 turer/tim, Scandlines) til Puttgarden i Tyskland

## Referanser
Vegard Austli Kjøsnes

**Vegard Austli Kjøsnes** (født 1981) er en norsk musiker, komponist og dirigent. 

Han startet sin karriere på Røros kommunale musikkskole som 14-åring og gikk deretter på musikklinja på Tynset videregående skole. I 2006 fullførte han som den andre i Norge, en bachelorgrad med klassisk munnspill som hovedinstrument på Musikkonservatoriet ved NTNU i Trondheim, etterfulgt av studier i komposisjon og arrangering samme sted. I 2003 mottok han HÅGs reisestipend, og i 2008 mottok han TÆL-stipend fra SpareBank 1 SMN.

## Kjente komposisjoner
* *100 år på Femunden*, musikk til NRK-dokumentaren om båten Femund II
* Familie-operaen *Guten som song så støgt*, basert på to noveller av Torvald Sund 

## Eksterne lenker
*  Luft og kjærlighet, artikkel i Gemini
* Guten som song så støgt på Ringve museum
*  HÅG delte ut tre nye stipender til ungdom, artikkel i  Fjell-ljom
Greveløkka skole

**Greveløkka skole**, som er Hamars nyeste barneskole, ble åpnet til skolestart i august 2002. Skolen har rundt 170 elever fordelt på syv alderstrinn. Greveløkka skole ligger mellom Ankerskogen svømmehall og idrettsbanen *Greveløkka* i nærheten av Hamar sentrum. Skoleanlegget er i stor grad integrert inn i området og miljøet rundt ved at høye gamle furutrær ligger tett innpå bebyggelsen.

Det innvendige er utformet på en slik måte at 1. til 4. klasse har sitt eget primærområde i første etasje, mens 5. til 7. klasse har tilholdssted i andre etasje. Klassegruppene har felles allrom med grupperomsløsninger for å muliggjøre alternative undervisningsformer og tilpasset opplæring.

## Gallery

File:Greveløkka skole Hamar.JPG|Greveløkka skole i 2007 før utbygging. 
File:Greveløkka skole.jpg | Etter utbyggingen. 
File:Greveløkka skole inngang.jpg|Inngang.


## Eksterne lenker
* Informasjon om skolen hos Hamar kommune.no
Lunden skole

**Lunden skole** er en barneskole ved Øvre Vang rundt ti kilometer nord for Hamar sentrum i Innlandet. Skolen har rundt 220 elever og 43 ansattee. Rektor er Kjell Ola Brodal. Lunden har et stort opparbeidet uteareale og lekeområde med fotballbane, håndballbane, sandvolleyballbane og sandbasseng med lekeapparater. I skogen nær tilknyttet skolen finnes det også gapahuker som blir brukt i forbindelse med uteskole.

Lunden skole har eget dramarom med scene samt bibliotek med mediatek. I 1999 åpnet det for øvrig en egen spesialpedagogisk avdeling ved skolen som er tilrettelagt for sterkt funksjonshemmede barn. I 2021 sto ny gymsal og nytt skolebygg ferdig.

## Eksterne lenker
* Informasjon om skolen hos Hamar kommune.no
Prestrud skole

**Prestrud skole** er en barneskole grunnlagt i 1975 ved bydelen Prestrud på Hamar vest rundt tre kilometer nordvest for Hamar sentrum i Innlandet. Skolen er Hamars største og en av fylkets største barneskoler med rundt 440 elever fordelt på syv alderstrinn delt inn i basisgrupper med hver sin kontaktlærer samt rundt 60 ansatte. Prestrud skole ligger sentralt på Hamar vest og i nær tilknytning til Mjøsa og skogsområdet *[[Furuberget]]*, som brukes til aktiviteter både sommer og vinter.

I tillegg benytter skolen seg av gymsalen i kommunalt eide Prestrudhallen som ligger på samme område, samt de store utearealene som ligger rundt skolen. Idrettsanlegget nedenfor Prestrudhallen samt Nordlyshallen, som eies og driftes av Storhamar Idrettslag, blir også brukt av skolen.

Selve skolekomplekset er inndelt i tre hovedfløyer som i all hovedsak er fordelt på ett plan. Skolen er særegent ved at hvert enkelt undervisningsklasserom har egen inngang med garderobe og toalett. For øvrig blir barn i skolealder som flytter til Hamar med et annet morsmål tatt opp som elev ved Prestrud og integrert i en mottaksklasse. Skolens rektor heter Målfrid Haugbotn Hagen og satsningsområdene til skolen er inkluderende læringsmiljø og elevmedvirkning.

## Eksterne lenker
* Informasjon om skolen hos Hamar kommune.no
* Flyfoto over skolen hos Hedmarkenkart.no
Ridabu skole

**Ridabu skole**, tidligere **Kirkekretsen skole**, er en barneskole grunnlagt i 1954 ved tettstedet Ridabu i Hamar kommune rundt fem kilometer øst for Hamar sentrum i Innlandet. Skolen har rundt 260 elever og 41 ansatte hvor Per Stai er rektor. Både Vang kirke og Toneheim folkehøgskole er naboer til Ridabu skole, som også har et nærmiljø spekket med historie og kultur ved at det i nærheten finnes flere gravhauger fra vikingtiden. I gangavstand til skolen ligger også Åker gård og Åkersvika naturreservat samt flere større gårder med referanser langt bakover i historien.

Skolen har i senere tid hatt stor pågang av nye elever grunnet utbyggingen av nye boliger på Ridabu i skolens umiddelbare nærhet, noe som førte til at det etter tusenårsskiftet ble påbegynt rehabilitering og utbygging av det eksisterende bygningsarealet ved skolen. Dette arbeidet ble fullført i januar 2002, noe som gjør at skolen i dag framstår som en ny og funksjonell skole. Ridabu skole består av  de tre bygningene *paviljongen* (opprinnelig fra 1954), *hovedbygningen* (opprinnelig fra 1956) samt *gymnastikkbygget* (opprinnelig fra 1970).

Skolens satsingsområder er musikk, uteskole og matematikk. Ridabu skole har ved flere anledninger engasjert seg i større skoleutviklingsprosjekt, og har utviklet en egen modell for skolevurdering og brukermedvirkning. Med bakgrunn i skolens satsing på matematikkfaget og sin modell for skolevurdering, fikk Ridabu skole status som bonusskole høsten 2003.

## Eksterne lenker
* Informasjon om skolen hos Hamar kommune.no
* Bilder av skolen hos Hedmarksmuseets fotoarkiv.no
* Flyfoto av skolen hos Hedmarkenkart.no
Rollsløkken skole

**Rollsløkken skole** er en barneskole grunnlagt i 1922 ved stedet *Rollsløkken* i Hamar kommune rett øst for Hamar sentrum i Innlandet. Skolen er en to-parallellers barneskole med rundt 310 elever og 27 pedagoger hvor Einar Graff Hugo er skolens rektor. Skolebygningen ble rehabilitert i 1996. Rollsløkken skole og skolefritidsordning (SFO) med 16 ansatte har sambruk av lokaler, og om lag 145 av elevene benytter seg av tilbudet SFO tilbyr utover de fastsatte skoletimene. Rollsløkken skole har også eget bibliotek, ballspillareal og svømmebasseng men sistnevnte er ikke godkjent etter dagens krav og for øyeblikket stengt for bruk. Byggestart på ny gymsal i november 2015, og bygget står ferdig i oktober 2016.

## Eksterne lenker
* Informasjon om skolen hos Hamar kommune.no
* Bilder av skolen hos Hedmarksmuseets fotoarkiv.no 
* Flyfoto av skolen hos Hedmarkenkart.no
Storhamar skole

**Storhamar skole** er en barneskole grunnlagt i 1914 ved bydelen Storhamar i Hamar kommune rett vest for Hamar sentrum i Innlandet. Skolen er den nest største og nest eldste barneskolen i Hamar og har ca 360 elever fordelt på syv alderstrinn, samt 55 ansatte hvor Mari L. Flagstad er rektor. Skolen ble bygget i 1914 og er senere blitt utvidet en rekke ganger, sist i 1997 i forbindelse med skolereformen.

Storhamar skole og skolefritidsordning (SFO) ble startet den 1. august 1990. SFO har i dag om lag 13 ansatte, og 190 barn benytter seg av SFO utover de fastsatte skoletimene. Storhamar skole har vært en foregangsskole når det gjelder *Foreldreskole*, noe som har blitt tatt i bruk av flere andre skoler rundt omkring i landet.
## Galleri

Storhamar skole 0401-03962.jpg|Storhamar skole mot Furuberget i bakgrunnen, 1959
Storhamar skole Hamar.JPG|Storhamar skole  juni 2007.
Storhamar skole DSC00312.jpg|Vestsiden av skolen.
Storhamar skole DSC00313.jpg|Vestsiden bak.
Storhamar skole DSC00314.jpg|Skolegården

## Referanser


## Eksterne lenker
* Informasjon om skolen hos Hamar kommune.no
* Bilder av skolen hos Anno Domkirkeodden
* Flyfoto av skolen hos Hedmarkenkart.no
Ingeberg skole

**Ingeberg skole** er en barneskole ved tettstedet Ingeberg i Hamar kommune i Innlandet. Skolen ligger rundt syv kilometer fra Hamar sentrum i retning Gåsbu skisenter og har rundt 140 elever fra 1. til 7. årstrinn fordelt på 11 basisgrupper samt 25 ansatte. I tillegg til å tjene bebyggerne i nærområdet har skolen et tilbud til barn av asylsøkere fra *Hamar Statlige Mottak* ved *Ormseter*.

Skolen har ellers et stort og åpent uteareale med egen ballspill– og skøytebane i nærheten. Ingeberg skole bruker også deler av Imerslundmarka i nærheten til uteskole store deler av året.

## Eksterne lenker
* Informasjon om skolen hos Hamar kommune.no
* Bilder av skolen ved Hedmarksmuseets fotoarkiv
Lovisenberg skole

**Lovisenberg skole** er en barneskole ved tettstedet Hjellum rundt seks kilometer øst for Hamar sentrum i Innlandet. Skolen ble åpnet i 1971 og har i dag rundt 130 elever fordelt på syv alderstrinn, som har hvert sitt baserom. Lovisenberg satser på fysisk aktivitet som en del av undervisningen og dette foregår på uteanlegg som er på rundt 50 mål. Ved dette anlegget finnes det også flere lekeapparater, en lekestue, egen fotballbane, skateramper, to basketballbaner samt egen hoppbakke(revet).

Skolen er for øvrig i nærheten til en skog, som også blir tatt i bruk som en del av undervisningen. Der finnes det også sykkelbane og gapahuk som skolen deler med Lovisenberg barnehage. Skolens rektor heter Live Aasgaard Ottosen.

Rådmannen i Hamar foreslo at skolen skulle legges ned fra sommeren 2009, men dette fikk ikke flertall i kommunestyret. Det ble i stedet vedtatt en oppgradering av skolen, og den restaurerte skolen ble tatt i bruk til skolestart høsten 2010. I mellomtiden var skolevirksomheten lokalisert i samfunnshuset ved Ener ungdomsskole på Ridabu. Rådmannen ønsket også i 2016 å legge ned skolen.

## Kjente elever
*Thorstein Helstad, profesjonell fotballspiller.
*Even Wetten, verdensmester på skøyter.

## Rektorer
*Åge W. Skjerve 70-tallet&ndash;1998
*Lars Østby 1998&ndash;2003
*Gro Kristiansen 2003&ndash;2010
*Aslaug Grimsmo 2010&ndash;2016
*Live Hoksrød 2016&ndash;

## Referanser


## Eksterne lenker
* Informasjon om skolen hos Hamar kommune.no
Finstadhagan

**Finstadhagan** var tidligere et skogholt (såkalt "haga") ved Finstad gård i Aurskog. I dag brukes begrepet om næringsområdet i det samme området, ved den vestre innfartsveien til Aurskog/Aursmoen i Aurskog-Høland kommune. Betydelige næringsvirksomheter.
Hedging

I finans er **hedging** (*sikring* på norsk) en investering som utføres spesielt for å minimere eller fjerne risiko ved en annen investering. 

Hedging er en forretningsstrategi skapt for å minimere faren for uønsket forretningsrisiko, samtidig som man tillater bedriften å profittere fra en investering. Normalt vil en *hedger* investere i et verdipapir som personen oppfatter som underpriset i forhold til dets «handelsverdi», og kombinere dette med et blankosalg av ett eller flere relaterte verdipapirer. Dermed er *hedgeren* likegyldig til svingninger i markedet som helhet, og er kun interessert i utviklingen av det underprisede verdipapiret i forbindelse med hedgingen. Holbrook Working, en pionér i hedging-teori, kalte denne strategien for «spekulasjon i grunnlaget», hvor grunnlaget er differansen mellom hedgingens teoretiske verdi og dens faktiske verdi (eller mellom spot og futures-prisene i arbeidstid).

## Referanser


## Se også
*Arbitrasje
*Hedgefond
*Spread

## Eksterne lenker
* Guide to Hedging Interest Rate Risk
* Hedging With Beta – Article on hedging equities with a relative beta.
* Weather hedging
Juan de Nova

**Juan de Nova** (fransk: lokalt *Île Juan de Nova* eller offisielt *Île Juan da Nova*) er en 4,4 km² stor, lav, flat og sandig tropisk øy i den trangeste delen av Mosambikkanalen. Den ligger 140 km fra kysten av Madagaskar, omkring en tredjedel av strekningen fra Madagaskar til Mosambik ved 17° 03&prime; sør og 42° 43&prime; øst. Øya ligger i syklonbeltet. Ankring er mulig utenfor nordøstsiden. Det er en 1300 meter lang flystripe på øya. I 2001 ble det bygd et 26 m høyt fyrtårn på nordvestsiden av øya, samtidig som det gamle fra 1966 ble revet. Høyeste punkt er c.a 10 m over havet.

Juan de Nova er omkring 5,5 km lang og 1,6 km på det bredeste. Øya er et naturreservat for sjøfugl og havskilpadder, og er omgitt – og dermed skjermet – av korallrev over et område på omkring 40 km² (men det er ikke en ekte lagune som i en atoll).  Skog, hovedsakelig av Casuarinaceae, dekker omkring halve øya. Et stort antall terner (*Sterna fuscata*) hekker der fra november til mars. Havskilpadder legger egg på strendene.

 

Øya har navn etter *João da Nova*, en kjent galisisk admiral og sjøfarer i portugisisk tjeneste som traff på øya i 1501. Den har vært i fransk besittelse siden 1897.  Guanoavsetninger (fosfat) ble utvunnet fra begynnelsen av det 20. århundre fram til 1968. Det finnes også kokosnøtter på øya. Juan de Nova var forlatt under andre verdenskrig og ble besøkt av tyske ubåtmannskaper. Det er flere hus, en hangar, jernbanelinje og en båtlandingsplass – mye av det i ruiner. 

Frankrike gjør krav på en 200 nautisk mil eksklusiv økonomisk sone rundt Juan de Nova (et havområde på totalt 61&nbsp;050 km², men som i øst og vest overlapper med tilsvarende sone for henholdsvis Madagaskar og Mosambik, og derfor vil kreve bilaterale grenseforhandlinger). De franske sørterritorier (*Terres Australes et Antarctiques Françaises*, T.A.A.F.) – deriblant Juan de Nova – ble tidligere administrert fra Paris av en «administrateur supérieur», men er siden 2004 ledet av en «préfet», med hovedkvarter i Saint-Pierre, Réunion. Også Madagaskar krever suverenitet over Juan de Nova. Øya har en liten fransk garnison med tropper fra Réunion, en meteorologisk stasjon, og besøkes dessuten av forskere.

Juan de Nova ligger i et område med sterke strømmer, og en rekke rester av skipsvrak vitner om det farlige farvannet.  Restene av et av de største vrakene som fortsatt kan sees, er av SS *Tottenham* som forliste ved sørkanten av revet i 1911.

## Eksterne lenker
* Lycos – Juan de Nova Geografi, historie, fauna, flora, økologi, infrastruktur, etc (på fransk)
* ''Iles Éparses'', franske øybesittelser i sørvestlige Indiahavet Fra CIA World Factbook
* ''Iles Éparses'' Fra den franske administrasjonen for øyene, T.A.A.F. (Terres Australes et Antarctiques Françaises) 
* T.A.A.F. (Terres Australes et Antarctiques Françaises)  
* Riving av gammelt fyrtårn og bygging av nytt  Mange foto fra øya i 2001.
Opera Mini

**Opera Mini** er en Java-basert nettleser til mobile enheter utviklet av Opera Software. Nettlesere gir brukere tilgang til World Wide Web (verdensveven), i motsetning til de fleste andre mobiltelefon-nettlesere som kun gir tilgang til WAP-nettet. 

Opera Mini bruker en server til å preprosessere nettsidene før de blir sendt til mobiltelefonen. I stedet for å laste ned hele siden blir innholdet komprimert for å redusere dataen som blir sendt, noe som gjør nettleseren både raskere og billigere.

Nettleseren er gratis.

## Historie
Opera Mini ble lansert i Norge av Opera Software i samarbeid med TV 2 10. august 2005. En beta-versjon ble sluppet i de nordiske landene to måneder senere, og etter en begrenset distribusjon i europeiske land, ble nettleseren gjort tilgjengelig for alle 24. januar 2006.
19. juni 2007 ble beta-versjonen av Opera Mini 4, kalt *Dimension*, sluppet.

Opera Mini vil i fremtiden bli standard nettleser for Microsofts smarttelefoner. I en presseeerklæring som ble offentliggjort 21. august 2014 gjorde Opera Software kjent at de har underskrevet en tilsvarende lisensavtale med Microsoft.

## Se også
* Opera
* Opera Software

## Referanser


## Eksterne lenker
*
Alistair Darling

**Alistair Darling** (1953–2023) var en britisk  politiker som representerte arbeiderpartiet. Darling var finansminister i Gordon Browns regjering. I Tony Blairs regjering var han transportminister og minister for Skottland. 

Som parlamentsmedlem representerte han valgkretsen Edinburgh Central siden 1987.

Etter arbeiderpartiets valgseier i 1997 ble han utnevnt til vise finansminister. I 1998 ble han utnevnt til sosialminister. I 2001 ble sosialdepartementet nedlagt og han ble overført til arbeids- og pensjonsdepartementet som minister. I 2002 ble han utnevnt til transportminister og i 2003 ble han i tillegg minister for Skottland.

Darling ledet siden 2012 organisasjonen Better Together, som jobbet for at skottene skulle stemme nei under folkeavstemningen om skotsk uavhengighet 2014.

Darling døde 30. november 2023 etter en tids sykdom.

## Referanser


## Eksterne lenker
* 
*
Ubaldo Aquino

**Ubaldo Aquino Valenzano** (født 2. mai 1958) er en tidligere paraguayansk fotballdommer som er mest kjent for å ha dømt to kamper i fotball-VM 2002. 

Han dømte også Confederations Cup i 1999, hvor han blant annet dømte bronsefinalen mellom  og  og Copa América i 1999 og 2001 hvor han dømte finalen mellom  og . 

## Kamper i VM

**VM 2002**

#Gruppespill:  &ndash;  8&ndash;0 
#Åttendedelsfinale:  &ndash;  1&ndash;1, 1&ndash;2 på golden goal

## Referanser


## Eksterne lenker
*  Profil på weltfussball.de
Mikael Åkerfeldt

**Lars Mikael Åkerfeldt** (født 1974) er en svensk musiker fra Stockholm. Han er best kjent som vokalist, gitarist og låtskriver i det svenske prog/death metal-bandet Opeth.

Åkerfeldt er også vokalist i den svenske death metal-supergruppa Bloodbath samt en av bakmennene til gruppen Storm Corrosion (sammen med Steven Wilson), og har jobbet med flere andre anerkjente band, som The Devin Townsend Project, Katatonia, Ayreon, Soilwork, Dream Theater og Porcupine Tree.

Han er kjent for sin bruk av både klar vokal og growling.

## Utstyr
Åkerfeldt bruker PRS-gitarer og Laney-forsterkere.
### Elektriske gitarer
# PRS Custom 24 (Tortoise shell flame top),
# Gibson Flying V ('67 Reissue),
# PRS Custom 24 (Blue Flame Top),
# PRS Custom 24 (Black Quilt),
# PRS Custom 24 (Black),
# Fender Stratocaster 1975 (Black),
# Fender Stratocaster 1972 Reissue (Black),
# Gibson Les Paul Standard (Tobacco Sunburst),
# B.C. Rich Mockingbird (Black),
# PRS 22 fret Modern Eagle (Grey Flame Top),
# PRS Modern Eagle Single Cut 24 Fret (Wine Flame Matt Top),
# Gibson SG Standard 1961 Reissue,
# PRS Custom 22 12-String (Black),
# PRS Custom 22 Single Cut (Black Quilt),

### Akustiske gitarer, stålstrenger
# CF Martin (med Fishman Pickup),
# CF Martin,
# Takamine 12 String,
# Seagull (med Fishman Pickup),
# Paul Reed Smith Angelus Cutaway

### Akustiske gitarer, nylonstrenger
# Amalio Burguet 3am (cedar top)
# Landola CT/2/w

### Forsterkere
# Laney GH100L med kabinett,
# Laney VC100
# Laney VC30
# Fender 1000 Rocpro

## Referanser


## Eksterne lenker
* 
* 
* 
* Åkerfeldts MySpace-side
* Opeth
The Residents

**The Residents** er et musikkband, opprinnelig fra Louisiana, som spiller avant garde-musikk og består av mange sære elementer. Det mest bemerkelsesverdige ved bandet er at medlemmene, som alltid opptrer i kostymer, har holdt sin identitet skjult gjennom hele karrieren.

De startet i 1972 og gav ut deres første plate samme år, en dobbelt 45 RPM kalt *Santa Dog*. De har udgitt nesten 60 albums, laget en rekke musikalske film, designet 3 CD-ROM-projekter og haft 6 større verdensturnéer. 

Alle intervjuer og offentlige uttalelser tas hånd om av bandets manager-team som kalles The Cryptic Corporation. 

Bandets medlemmer er kjent for å bruke forskjellige kostymer. Det mest kjente antrekket har vært at tre av dem bruker noen store hodebekledninger som ser ut som øyne og den fjerde en hodeskallemaske.

De har blitt omtalt som «verdens mest berømte ukjente», da de fortsatt har klart å holde sin identitet skjult til tross for stor suksess. Det har ført til at mange har spekulert i hvem de egentlig er og at det har dannet seg en rekke myter om dem. 

## Album
**Meet the Residents* – 1974 
**The Third Reich 'n' Roll* – 1976 
**Fingerprince* – 1976 
**Duck Stab!* – 1978 
**Duck Stab/Buster & Glen* – 1978 
**Not Available* – 1978 
**The Residents Radio Special* – 1979 
*Eskimo – 1979 
*Babyfingers – 1979 
*The Commercial Album – 1980 
*Mark of the Mole – 1981 
*The Tunes of Two Cities – 1982 
*Intermission: Extraneous Music from the Residents' Mole Show – 1983 
*Title in Limbo – with Renaldo and the Loaf 1983 
*The Mole Show Live at the Roxy – 1983 
*Residue of the Residents – 1984 
*George & James – 1984 
*Whatever Happened to Vileness Fats? – 1984 
*Assorted Secrets – 1984 
*Census Taker – 1985 
*The Big Bubble: Part Four of the Mole Trilogy – 1985 
*Stars & Hank Forever: The American Composers Series – 1986 
*The 13th Anniversary Show Live in the U.S.A. – 1986 
*The Thirteenth Anniversary Show – 1987 
*The Mole Show Live in Holland – 1987 
*For Elsie – 1987 
*Snakey Wake – 1987 
*Buckaroo Blues – 1988 
*Santa Dog 88 – 1988 
*God in Three Persons – 1988 
*God in Three Persons Soundtrack – 1988 
*Buckaroo Blues & Black Barry – 1989 
*The King & Eye – 1989 
*Liver Music – 1990 
*Daydream B-Liver – 1991 
*Freak Show – 1991 
*Our Finest Flowers – 1992 
*Cube E: Live in Holland – 1994 
*Gingerbread Man – 1994 
*Hunters – 1995 
*Have a Bad Day – 1996 
*Pollex Christi – 1997 
*Live at the Fillmore – 1998 
*Wormwood: Curious Stories from the Bible – 1998 
*Refused – 1999 
*Wormwood Live – 1999 
*Dot Com – 2000 
*Diskomo 2000 – 2000 
*Roadworms: The Berlin Sessions – 2000 
*Roosevelt 2.0 – 2000 
*Icky Flix – 2001 
*High Horses – 2001 
*I Murdered Mommy – 2001 
*Eat Exuding Oinks – 2002 
*Demons Dance Alone – 2002 
*Kettles of Fish on the Outskirts of Town – 2003 
*WB: RMX – 2003 
*The King & Eye: RMX (Remix by Paralyzer) – 2004 
*12 Days of Brumalia – 2004 
*I Murdered Mommy – 2004 
*Animal Lover – 2005 
*The Way We Were (live-CD/DVD) – 2005 
*Cube E Box Set – 2006 
*Tweedles – 2006 
*Night of the Hunters[1] – 2007

## Eksterne lenker
* 
* 
*
Einar Olav Larsen

**Einar Olav Larsen** (født 1979) fra Verdal er en norsk folkemusiker og komponist. 

Han er utdannet ved Ole Bull-akademiet på Voss

Einar Olav Larsen har vokst opp i en musikalsk familie. Han er sønn av folkemusikeren Geir Egil Larsen og bror av folkemusikeren Gjermund Larsen. Brødrene ble i barndommen tatt med til ulike folkemusikere, noe som har satt preg på deres videre musikalske karriere. 

Sammen med sin bror Gjermund har han gitt ut albumet *[[Søttenpassingen]]* (ta:lik, 2004)  Han har også bidratt på en rekke andre album som f.eks. *I dueslaget* (1993, P.A.Røstads orkester), *På kvint og kvart* (1998, Verdal jr.spm.lag) og *Frigg* (2001, Frigg).

Foruten å spille sammen med sin bror medvirker han i det finsk-norske bandet Frigg (band) og P.A. Røstads orkester. Han var musikalsk ansvarlig og komponist da BUL i Nidaros satte opp Peer Gynt høsten 2004.

## Diskografi
* *[[Søttenpassingen]]* (ta:lik, 2004)

### Einar Olav Larsen Trio
* *Lysblåin* (Etnisk musikklubb, 2011)
* *15 slåtter av Klaus Engesvoll* (egen, 2015)

## Utmerkelser
Einar Olav og Gjermund Larsen har vunnet gruppespillet på Landskappleiken tre år på rad og har i tillegg bl.a. mottatt disse utmerkelsene:
* Osaprisen 2004, sammen med Gjermund Larsen 
* Folkelarmprisen 2005 i klassen årets nykommer for *[[Søttenpassingen]]*, sammen med Gjermund Larsen
* Festivalkunstner ved Folkekulturfestivalen 2006
* Årets Fanitull 2006
* Ole Vig-prisen 2006
* Hilmarprisen 2011

### Nominasjoner
* Nominert til Folkelarmprisen 2005 i klassen samspill/tradisjonelt for *[[Søttenpassingen]]*, sammen med Gjermund Larsen
* Nominert til Folkelarmprisen 2012 i klassen tradisjonelt samspill for *Lysblåin*, Einar Olav Larsen Trio

## Referanser


## Eksterne lenker
* Einar Olav Larsens hjemmeside
* Einar Olav Larsen på MySpace
* Frigg
Geir Ivarsøy

**Geir Ivarsøy** (født 27. juni 1957, død 9. mars 2006) var en av gründerne av Opera Software og hovedutviklerne av nettleseren Opera. Han og Jon Stephenson von Tetzchner var del av Televerkets forskningsinstitutt  på Kjeller hvor de utviklet en nettleser kalt *MultiTorg Opera*. Prosjektet ble fristilt av Telenor, og i 1995 fikk Ivarsøy og von Tetzchner rettighetene til programvaren og startet sitt eget firma for å videreutvikle den. 

Ivarsøy forelso å bruke Opera som navn på nettleseren. Han hadde selv hovedansvaret for å programmere visningmotoren. Denne koden var svært kompakt og rask, og nettleseren fikk derfor plass i tidlige telefoner med internett-tilgang.

I 2014 var Opera verdens sjette mest brukte nettleser.

Geir Ivarsøy døde i mars 2006 etter lang tids kamp mot kreft. Pr. 2018 har alle versjoner av Opera siden hans død vært dedikert til minne om Geir Ivarsøy.

## Referanser
Hoofddorp

**Hoofddorp** er en by i Nederland og hovedstad i kommunen Haarlemmermeer. Byen ligger i provinsen Noord-Holland, ca. 15 kilometer sydvest for Amsterdam og like vest for Schiphol lufthavn, i den vestlige delen av landet. Hoofddorp har ca.  innbyggere (2018). 

## Topografi

## Eksterne lenker
*
Mekele

**Mekele** (eller **Makale** eller **Makele**) er hovedstaden i Tigrayregionen i Etiopia. Mekele ligger 110 km fra den eritreiske grense. Mesteparten av handelen gikk nordover før Eritrea løsrev seg fra Etiopia i 1993, men nå er grensen stengt. Avstanden fra hovedstaden Addis Abeba er 777 km, og til Aksum er det 260 kilometer

## Klima
Mekele ligger på 2000 moh og kan besøkes året rundt. Selv om Etiopia ligger i Afrika er det ikke tropisk klima. Den beste tiden å besøke Mekele er i den kalde tida mellom desember og februar. Regntiden bør unngås da mye av vegnettet er jordveger og blir vanskelig framkommelig når det er regn. Den korte regntida er mellom januar og mars, da faller det ikke regn hvert år. Den lange regntida er mellom juni og midten av september, men i denne regionen slutter ofte regnet allerede i august.  

## Severdigheter
Kirkene i Lalibela ligger i nærheten av Mekele. Saltkaravaner fra Danakilørkenen.

Borgerkrigsmonumentet er et minnemerke om kampen mot militærjuntaen Derg som styrte Etiopia 1974 til 1987.

Johanneslottet ble bygget av keiser Yohannes IV i 1870, etter at han hadde valgt Mekele som sin hovedstad, og bygde et praktfullt palass i 1870. Palasset er godt vedlikeholdt og brukes i dag som museum, hvor Keiserens trone, keiserlige seng, seremoniklær og rifler kan bli sett.

## Samferdsel
Mekele har flyplass med daglige forbindelser med Addis Abeba, Lalibela og Aksum. Flyplassen ligger på et høydedrag 9 km øst for bykjernen og heter **Alula Aba Nege**. Den ligger på 2250 moh og har en rullebane på 3604 meter som er asfaltert. Det ligger fremdeles flyvrak på flyplassen (2006) etter kampene mot Eritrea.

## Historie
:1300-tallet: Byen etablert
:1800-tallet: Hovedstad i Etiopia, og byens glansperiode
:1984 – 1985: Hungersnød i Etiopia, og byen var omkranset av flyktninger.
:5. juni 1998: Eritreisk luftvåpen bombet byen. 
:Mai 2000: Mekelle University ble etablert gjennom sammenslåingen av to etablerte høgskoler.

## Referanser
Vagabond (reisemagasin)

***Vagabond*** utgis i Norge av Vagabond Forlag AS. Sjefredaktør er Julie Luneborg, tidligere markedsjef i samme forlag. Bladet ble etablert i Norge i 1994 av Helge Baardseth, som fortsatt er aktiv skribent og en del av magasinets redaksjon. Sammen med Anders Wyller utviklet de fra 1994 et reisemagasin som henvendte seg til den individuelt reisende og satset på fri, uavhengig reisejournalistikk. Vagabond var i perioden 1994-2001 eid av Vagabond AB som var utgiver av svenske Vagabond. I 2001 ble bladet kjøpt opp av det Egmonteide forlaget Fredhøis, senere Damm. Anders Wyller, sjefredaktør av bladet 2004-2016 kjøpte bladet fra Egmont i 2008 og etablerte Vagabond Forlag AS som i tillegg til magasinet utga reiselitteratur. Wyller drev forlaget frem til det ble solgt i 2016, men er fortsatt tilknyttet magasinet som skribent og artikkelforfatter. Vagabond har opp gjennom årene etablert seg som merkvare innenfor reiseinformasjon. Vagabond i Norge kommer, per 2019, ut med syv utgivelser i året.

Selskapet utgir også reisehåndbøker og annen reiselitteratur, samt arrangerer foto -/og skrivekurs, leserreiser og holder reiseforedrag. Vagabond er Skandinavias største reisemagasin, og er per 2019 Norges eneste opplagkontrollerte og lesertallmålte reisetidskrift. Magasinet utgis under samme navn i Norge, Sverige og Danmark, og har vært Skandinavias ledende reisemagasin gjennom 25 år.

Vagabond skrives av redaksjonen og faste reisende frilansere. Magasinet er tilgjengelig digitalt via Aftenposten Magasin+ løsning. Tidskriftet har iht lesertall fra Kantar TNS gallup hatt stabil digital vekst senere årene, med over 90 000 lesere per utgave (2018). Vagabond driver i tillegg Norges største reiseforum reiseeksperten.no (fb) med over 5 000 aktive medlemmer.

## Lesertall
Bekreftede netto opplagstall fra Kantar TNS:

* 2013: 68 000
*2014: 78 000
* 2015: 73 000
*2016: 76 000
* 2017: 91 000

## Opplag
Bekreftede netto opplagstall fra Mediebedriftenes Landsforening:

* 2013: 9&nbsp;504
* 2014: 9&nbsp;168
* 2015: 8&nbsp;815
* 2016: 8&nbsp;184
* 2017: 8&nbsp;103
* 2018: 9&nbsp;133
* 2019: 8&nbsp;150

## Referanser





## Eksterne lenker
* www.vagabond.no
Eysteinn Ásgrímsson

**Eysteinn Ásgrímsson** (ca. 1310&ndash;1361) var en islandsk skald. Han skrev *[[Lilja]]*, som er det mest kjente eksempelet på religiøs lyrikk fra Island i middelalderen, og som av mange også regnes som det beste innen sjangeren.

Eysteinn var ikke bare skald, men også kleriker. I 1343 ble han fengslet etter å ha banket opp abbeden sin i abbediet Tykkvabø kloster. Noen forskere mener at det var på dette tidspunkt han skrev *Lilja*, som er preget av sterk interesse for syndighet. 

I 1355 ble han sendt til Norge, og i 1357 dro han tilbake til Island for å inspisere kirker. Han skulle i 1360 vende tilbake til Norge, men reisen ble for hard og han døde kort tid etter å ha steget i land, i Elgeseter kloster i Trøndelag. 

## Diktet ''Lilja''
Tittelen *Lilja* er en referanse til renhet og jomfru Maria, som liljen symboliserer i kristen ikonografi. Det har en svært sterk komposisjon og et puristisk språk; Eysteinn unngikk så langt han kunne både kenninger og låneord.

Skaldetradisjonen brukte for en stor del komplekse formelle aspekter, blant annet allitterasjon og fletting av ord og fraseposisjoner, et avansert system for metaforer og strenge metriske regler. Det er bare den metriske tradisjonen som ble brukt av Eysteinn i hans dikt. Han valgt ikke det vanlige meteret dróttkvætt, men i stedet hrynhent. Hovedforskjellen mellom de to er at hrynhent har åtte stavelser i en strofe, mens dróttkvætt har seks. Valget av meter har blitt tolket til å være tilknyttet prekentradisjonen, med en bredere ordstrøm enn det som var vanlig i skaldediktningen.

Skaldediktningens kompliserte syntaktiske og semantiske konstruksjoner unngås helt; i stedet følger han et kristent ideal om *claritas* slik blant annet Thomas Aquinas anbefalte. 

Verket viser at Eysteinn var en dypt religiøs mann med en sterk forståelse for menneskets behov og forhold til Gud, slik dette ble forstått i hans samtid.

Norsk gjendikting ved Fredrik Paasche, 1915, og ved Knut Ødegård, 1980. *Lilja* kom i 1995 med på Trond Berg Eriksens liste i *[[Norges litterære kanon#Nordmenns nistepakke|Nordmenns nistepakke]]*, et alternativ til Norges litterære kanon. 
## Referanser


## Eksterne lenker
* Eysteinn Ásgrímsson på Dansk Forfatterleksikon
Halsnøya (Ryfylke)

**Halsnøya** er den største av Fisterøyene i Finnøy, tidligere Fister kommune, i Ryfylke i Rogaland.
Halsnøya har om lag 50 husstander og her bor de fleste av de ca. 170 fastboende på Fisterøyene. Næringsveiene er fruktdyrking, fiskeoppdrett og skjelloppdrett. I Skartveitsvågen ligger en familiedrevet butikk. Her finnes fasiliteter for båtturister. Det er blant annet tilbud med café med skjenkebevilling, trimrom, vaskemaskiner og tørketrommeler samt toalett/dusj i forbindelse med båthavnen. Øya har gode båtforbindelser, både med bilferje og hurtigbåt, til andre øyer i kommunen, til Jelsa, Sauda, Nedstrand og Stavanger. Øya har fra gammelt hatt tre gårder, Skartveit, Eike og Halsne.

## Naturforhold
Som flere andre øyer med navnet Halsnøy er øya delt i to hoveddeler bundet sammen med en smal «hals». Øya er kupert med en del skog, der det finnes blant annet rådyr og mår. Fuglelivet er rikt. Ellers er mye av marka dyrket, eller kulturbeite.

## Referanser
Fisterøyene

**Fisterøyene** er navnet på en øygruppe i indre Boknafjorden i Ryfylke, Rogaland. Øygruppen ligger mellom Randøy i øst og Finnøy og Fogn i vest. Mot nord ligger Gardssundfjorden og mot sør Fisterfjorden. Største øy er Halsnøya. Mindre øyer er Sør-Bokn og Byre.

Øyene hørte frem til 1965 til Fister kommune, fra 1965 til 202 til Finnøy kommune, og fra 2020 til Stavanger kommune.

Det har tidligere vært lansert flere alternativer for å gjøre øyene landfaste, men prosjektene ble skrinlagt i 2014.

## Referanser
Nickelodeon (andre betydninger)

**Nickelodeon** kan ha flere betydninger:

* Et annet navn på musikkinstrumentet Pianola
* En amerikansk spillefilm fra 1976 Nickelodeon (film)
Stagflasjon

**Stagflasjon** er en periode med stagnasjon i den økonomiske veksten, kombinert med høy (og ofte ukontrollert) inflasjon. Andre symptomer på stagflasjon kan være økende arbeidsledighet eller nedgangstider i økonomien. Begrepet, som brukes mest i moderne makroøkonomi, oppsto i 70-årene i en periode da flere europeiske land opplevde betydelig inflasjon. Derimot var situasjonen fra etterkrigstiden forandret, for man hadde ikke lenger noen merkbar vekst i økonomien. Dette forholdet mellom inflasjon og stagnasjon har i nyere tid ført til at begrepet *stagflasjon* har blitt utbredt.

Stagflasjonen i begynnelsen av 1970-årene førte til en større oppslutning rundt høyreekstremistiske partier i Europa.

## Referanser
Bjergøyna

**Bjergøyna** (også skrevet **Bjergøy**) er en av Sjernarøyene som hører til Stavanger kommune i Rogaland. Bjergøyna og Kyrkjøy er de to største øyene i øygruppa, som inntil 1965 var egen kommune, Sjernarøy. Øya ble brukt i innspillingen av den norske filmen *[[Kimen]]* (1974) basert på en bok av Tarjei Vesaas.

## Se også
* Aubøsund

## Referanser
Sjernarøyane

**Sjernarøyane** er ei øygruppe nord i Stavanger kommune i Rogaland fylke. Øygruppen består av åtte øyer med fast bosetning sammen med et mylder av holmer og skjær. Det er fast bosetning på Bjergøyna, Kyrkjøy, Aubø, Eriksholmen, Tjul, Nord-Talgje, Helgøy og Nord-Hidle. Med unntak av sistnevnte er det broforbindelse internt. Sjernarøyane var fra 1868 til 1965 en egen kommune; Sjernarøy. På de fleste bebodde øyene er det opparbeida turstier.

## Se også
* Aubøsund
Uskjo

**Uskjo** (også kalt *Usken*) er ei øy nær Hommersåk i Sandnes kommune i Rogaland. Øya har båtforbindelse til Stavanger og Hommersåk. Den er et populært friluftsområde, og har en god del hyttebebyggelse, men få fastboende.

## Referanser
Afrikaans i Namibia

I Namibia, et av Sør-Afrikas naboland, ble afrikaans ifølge folketellingen i 2001 brukt av 11% av landets husholdninger, en like stor andel som nama/damara, kun passert av oshiwambo.

Frem til 1990 lå Namibia under sørafrikansk styre, noe som befordret bruken av afrikaans. Nederlandsk gjorde sitt inntog i landet da Walvisbaai og områdene rundt ble kolonisert av nederlendere fra Kaapkolonien i 1793. Fremdeles finnes mange steder med nederlandsk-(afrikaans-)klingende navn, som for eksempel Windhoek, Grootfontein og Keetmanshoop. I 1878 fremmet England et krav på stedet, og under Berlin-konferansen (1884-'85) ble området en britisk enklave i Tysk Sydvest-Afrika. Slik har mange språk etterlatt seg spor i Namibia.

I årenes løp har en egen variant av afrikaans utviklet seg i Namibia. Denne varianten er tydelig påvirket av engelsk, som etter at landet ble uavhengig i 1991 ble dets eneste offisielle språk. Namibisk-afrikaans har også påvirket det engelske språket som brukes i landet. Det har i motsetning til afrikaans også blitt påvirket sterkt av tysk, som fremdeles brukes av de tidligere kolonistene fra Tyskland. I Namibia brukes afrikaans som et lingua franca i hele landet, bortsett fra i Caprivi-stripen. Ca. 75% av befolkningen behersker afrikaans.

## Referanser


## Eksterne lenker
* Foundation for Empowerment through Afrikaans (afrikaans)